google/wiki40b huggingface dataset:
Lespiteau

Poloha

Obec má rozlohu 1,81 km². Najvyšší bod je položený 486 m n. m. a najnižší bod 352 m n. m.

Obyvateľstvo

Počet obyvateľov obce je 76 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Groises

Poloha

Obec má rozlohu 17,63 km². Najvyšší bod je položený 208 m n. m. a najnižší bod 167 m n. m.

Obyvateľstvo

Počet obyvateľov obce je 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sledge hokej

História

Sledge hokej má pôvod vo švédskom Štokholme, kde ho v roku 1960 vymysleli dvaja muži v rehabilitačnom centre, aby mohli hrať hokej aj napriek telesnému postihnutiu.
Kvôli počiatočnému poklesu záujmu o tento nový šport sa prvá súťaž konala až v roku 1969 a zúčastnilo sa na nej päť družstiev z Európy. Roku 1981 založilo Spojené kráľovstvo prvé národné sledge hokejové mužstvo a o rok neskôr ju nasledovala aj Kanada. Postupne vznikli ďalšie národné reprezentácie Spojených štátov amerických, Estónska, Japonska, Švédska a Nórska.
V roku 1994 bol zaradený do programu Zimných paralympijských hier v Lillehammeri, v Nórsku. Vo finále zvíťazila reprezentácia Švédska nad Nórskom, čím sa stala historicky prvým víťazom v sledge hokeji na zimných paralympijských hrách. Na Zimných paralympijských hrách 2010 vo Vancouveri boli prvýkrát v histórii povolené zmiešané tímy.
Dolleren

Poloha

Obec má rozlohu 8,37 km². Najvyšší bod je položený 1 075 m n. m. a najnižší bod 458 m n. m.

Obyvateľstvo

Počet obyvateľov obce je 450 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Montreuil

Poloha

Obec má rozlohu 24,53 km². Najvyšší bod je položený 156 m n. m. a najnižší bod 110 m n. m.

Obyvateľstvo

Počet obyvateľov obce je 639 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta II. triedy 552 (Slovensko)

Priebeh

Komunikácia začína v košickej mestskej časti Nad jazerom na križovatke s cestami I/19 a I/68 a vedie juhovýchodným smerom obcami Nižná Hutka, Bohdanovce (križuje II/576), Rákoš, Slanec a Slanské Nové Mesto.
V okrese Trebišov pokračuje cez obce Zemplínska Teplica, Egreš, Čeľovce, Nižný Žipov, Stanča a Zemplínsky Klečenov. Križuje cestu I/79 a pokračuje cez Zemplínsky Branč, Novosad, Zemplínske Jastrabie, Oborín (v michalovskom okrese, kde križuje II/554), Veľké Raškovce a Vojany do mesta Veľké Kapušany. Tu vedie na krátkom úseku v peáži s cestou II/555 a smeruje k štátnej hranici s Ukrajinou, kde II/552 končí.
Gesnes

Poloha

Obec má rozlohu 11,21 km². Najvyšší bod je položený 123 m n. m. a najnižší bod 67 m n. m.

Obyvateľstvo

Počet obyvateľov obce je 226 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kulík bledý

Výskyt a stav na Slovensku

Kulík bledý skoro pravidelne a v malom počte migruje cez Slovensko, najviac pozorovaní pochádza od polovice septembra do konca októbra, zriedkavo v novembri. Jarných záznamov je oveľa menej ako jesenných.
Might and Magic

Might and Magic (MM alebo MaM) je séria RPG hier vytvorených spoločnosťou New World Computing a vydaných spoločnosťou The 3DO Company v rokoch 1986 – 2002. Hlavným autorom týchto hier bol Jon Van Caneghem. Might and Magic spadá pod žáner fantasy a je považovaná za jednu z tradičných fantasy RPG hier.
Karibské more

Karibské more alebo ľudovo Karibik (po španielsky Mar Caribe alebo Mar de las Antillas) je tropické more Atlantického oceánu, nachádzajúce sa na západnej hemisfére, južne od Mexického zálivu. Zo západu a juhu je ohraničené Mexikom, Strednou a Južnou Amerikou. Z východu a severu ho ohraničujú početné ostrovy - Veľké Antily na severe a Malé Antily na východe. Celá oblasť Karibského mora, priľahlých pobreží amerického kontinentu a ostrovov sa nazýva Karibik.
Názov pochádza od pomenovania indiánskeho kmeňa Karibov, ktorí obývali ostrovy regiónu pred príchodom prvých Európanov.

Geografia, geológia, klíma

Plocha Karibského mora je 2,754 mil. km², maximálna hĺbka je 7 680 m v Kajmanej priekope. Karibik je domov viac ako 9 % koralových útesov sveta (celková plocha približne 50 000 km²). Väčšina koralov sa nachádza v okolí ostrovov a pri pobreží strednej Ameriky. V Karibiku sa nachádza 12 štátov a niekoľko závislých území.
Karibské more sa nachádza na karibskej platni, jeho vek sa odhaduje na 20 000 až niekoľko miliónov rokov. Dno je tvorené niekoľkými panvami, ktoré sú oddelené podmorskými chrbátmi. Okrem spomínanej Kajmanej priekopy sa v Karibiku nachádzajú aj Portorická a Hispaniolská priekopa - miesta častých zemetrasení. Malé Antily sú tiež miestom aktívneho vulkanizmu.
Teplota vrchných vrstiev vody Karibského mora je v letných mesiacoch 24-28 °C, v zime 25 °C, slanosť 36 ‰. Karibské more je jedno z najteplejších morí na svete a taktiež more s častým výskytom tropických búrok a hurikánov.

Ekonomika a turizmus

Oblasť Karibského mora (vrátane Mexického zálivu) je významná ťažbou ropy a zemného plynu. Venezuela, Kolumbia, Mexiko, Trinidad a Tobago a USA ročne vyťažia viac ako 170 mil. ton ropy. Ďalšia dôležitá ekonomická aktivita je rybolov (500 000 ton rýb a iných plodov mora ročne).
Turizmus je nemenej dôležitý ekonomický faktor. Podľa Caribbean Tourism Organisation oblasť ročne navštívi viac ako 12 miliónov turistov, ďalších 8 miliónov sú zákazníci výletných lodí.
Teresina

Letisko

V meste sa nachádza letisko Teresina/Senador Petrônio Portella. Otvorené bolo 30. septembra 1967 a od roku 1975 bolo prevádzkované firmou Infraero. Leží približne 4 km od mesta.

Metro

Metro bolo otvorené 15. augusta 1989 a je to jedno z najkrajších a najmodernejších v krajine. Priemerná vyťaženosť je 30 tisíc ľudí denne. Každý vagón je vybavený klimatizáciou. Metro má zatiaľ deväť staníc, ďalšie sa postupne stavajú.
Pleaux (obec)

Poloha

Obec má rozlohu 92,39 km². Najvyšší bod je položený 765 m n. m. a najnižší bod 264 m n. m.

Obyvateľstvo

Počet obyvateľov obce je 1 570 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Sandtner

Životopis

Pochádzal z chudobnej rodiny. Vzdelanie získaval na gymnáziu v Šaštíne a v roku 1938 zmaturoval v Kláštore pod Znievom. Už v roku 1934 vstúpil do saleziánskej rehole a v rokoch 1939 – 1943 študoval teológiu na Pápežskej gregoriánskej univerzite v Ríme, za kňaza bol vysvätený 20. marca 1943 v Ríme. Prednášal na saleziánskom teologickom študentáte vo Svätom Beňadiku (dnes Hronský Beňadik) a vo filozoficko-pedagogickom študentáte v Trnave. Pritom študoval filozofiu a slovenčinu na Filozofickej fakulte Slovenskej univerzity v Bratislave. V apríli 1950 bol zatknutý a vo februári 1952 vo vykonštruovanom procese odsúdený na pätnásť rokov za velezradu. Prešiel väznicami v Leopoldove, Bratislave, Ilave a Mírove, prepustili ho v roku 1960. V rokoch 1960 – 1968 pracoval ako skladník, od roku 1968 žil na invalidnom dôchodku v Pezinku a Bratislave. Po Nežnej revolúcii žil medzi saleziánmi v Bratislave. Zomrel 14. augusta 2006 v ranných hodinách na následky vážnych zranení.

Tvorba

Redigoval časopis Mládež a misie, počas komunistickej totality prispieval svojou tvorbou do viacerých samizdatov. Po Nežnej revolúcii redigoval časopis Don Bosco dnes. Knižne debutoval v roku 1986 zbierkou básní Noctes et dies. Vo svojich dielach poukazuje na bytostné zopätie prírodnej a kresťanskej duchovnej ekológie, časť jeho tvorby, ktorá vznikla počas jeho väznenia, zasa zobrazuje svedectvo o ňom samom, pričom sa stáva príkladom dokumentárnej poézie, no dominantným motívom jeho diel je kresťanská zbožnosť. Okrem vlastnej tvorby sa venuje tiež prekladom z taliančiny.
Bramans

Poloha

Obec má rozlohu 92,26 km². Najvyšší bod je položený 3 378 m n. m. a najnižší bod 1 194 m n. m.

Obyvateľstvo

Počet obyvateľov obce je 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ústav informatiky (Univerzita Pavla Jozefa Šafárika)

Ústav informatiky na Univerzite Pavla Jozefa Šafárika je jedným zo šiestich ústavov Prírodovedeckej fakulty Univerzity Pavla Jozefa Šafárika. Zabezpečuje realizáciu študijných programov v študijnom odbore informatika s využitím poznatkov vlastného výskumu. Ústav vedie prof. RNDr. Viliam Geffert, DrSc.

Štúdium

Ústav informatiky ponúka bakalársky, magisterský a doktorandský stupeň štúdia v odbore informatika, medziodborové štúdium informatiky a ďalšíe predmety. Na ústave je možné absolvovať aj rigorózne konanie s cieľom získať titul RNDr. Ponúkaný je aj program kontinuálneho vzdelávania.
Tojama (prefektúra)

Tojama (jap. 富山県 – Tojama-ken) je jedna zo 47 prefektúr Japonska. Nachádza sa v regióne Čúbu na ostrove Honšú. Hlavné mesto je Tojama.
Prefektúra má rozlohu 4 247,22 km² a k 1. októbru 2005 mala 1 111 602 obyvateľov.
Tojama je najpriemyselnejšia prefektúra na pobreží Japonského mora. Jej priemysel ťaží z miestnej, lacnejšej elektriny.
Lyska čierna

Výskyt a stav na Slovensku

Je čiastočne sťahovavá. Na jazerách, ktoré nezamŕzajú, časť našich lysiek aj prezimuje. Na Slovensku bolo dokázané alebo pravdepodobné hniezdenie v 50,8 %, zimovanie na 30,5 % mapovacích kvadrátoch.
Odhadovaný počet hniezdiacich párov je 4 000 - 8 000, zimujúcich jedincov 3 500 - 7 000. Veľkosť populácie je stabilná, maximálna zmena do 20%. Veľkosť územia, na ktorom sa vyskytuje, vykazuje mierny nárast o 20 do 50%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý.  Európsky ochranársky status nezaradený SPEC. Stupeň ohrozenia S - vyhovujúci ochranársky status.

Spôsob života

Lyska čierna je v porovnaní s ostatnými chriašteľmi pomerne agresívny vták. V konfliktoch s rivalmi imponuje bielou platničkou na čele, výrazne kontrastujúcu s čiernym operením. Vo vzájomných súbojoch sa lysky bijú krídlami alebo sa kopú. Lyska trávi väčšinu života na otvorenej hladine a na plávanie je vybavená kožnými lemami okolo prstov. Vie sa aj dobre potápať, pričom pred ponorom zmenšuje výtlak tela tak, že si perie primkne k telu.

Hniezdenie

Hniezdi na stojatých vodách.

Potrava

Potravu tvoria pobrežné a vodné rastliny, hmyz, slimáky a červy.
Quartier de l’Odéon

Quartier de l'Odéon (štvrť Odéon) je 22. štvrť v Paríži, ktorá je súčasťou 6. obvodu.
Z jej rozlohy 71,6 ha zaberajú 25 ha zelené plochy, najmä Luxemburské záhrady. Štvrť ohraničujú ulice Rue du Four, Boulevard Saint-Germain a Rue de l'École de Médecine na severe, Boulevard Saint-Michel na východe, Rue d'Assas na juhozápade a Rue Madame na západe.
Štvrť bola pomenovaná podľa Národného divadla Odeon.
Západoeurópsky čas

Západoeurópsky čas (ZEČ), angl. Western European Time (WET), je jedným z časových pásiem patriacich do pásma UTC Z. Je to koordinovaný svetový čas. Používa sa v západnej európe a v západnej časti Afriky.
Cisternová automobilová striekačka

Cisternová automobilová striekačka (akronym CAS) je hasičský automobil vybavený čerpadlom a zvyčajne vodnou cisternou, hadicami, prúdnicami a ďalšími pomocnými zariadeniami potrebnými na hasenie požiaru. CAS je určená na zdolávanie požiarov najmä triedy A a B zásahom vodou a penou, príp. v závislosti od objemu cisterny a výkonu čerpadla môže byť využitá aj na kyvadlovú dopravu vody alebo dopravu vody pomocou diaľkového hadicového vedenia.
Saint-Germain-sur-Meuse

Poloha

Obec má rozlohu 7,67 km². Najvyšší bod je položený 395 m n. m. a najnižší bod 240 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sthenelos (syn Aigypta)

Sthenelos (starogr. Σθένελος – Sthenelos) je v gréckej mytológii syn egyptského kráľa Aigypta a jeho manželky Tyrie.
Sthenelos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Sthenelovi potom za manželku vybrali Sthenelu, dcéru Danaa a jeho manželky Memfidy, na základe podobnosti ich mien a konala sa hromadná svadba. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
More

More je „časť oceána, rôznym spôsobom obklopená súšou alebo vyvýšeninami oceánskeho dna, líšiaca sa od otvoreného oceána špecifickými vlastnosťami“.
Rozlišuje sa vnútrozemské more, okrajové more a medziostrovné more. More je časť oceánu, ktorá má odlišný vodný režim od svojho oceánu. Moria na okrajoch oceánov, čiastočne ohraničené pevninou (napríklad ostrovmi, súostroviami alebo polostrovmi), sa nazývajú okrajové moria (Severné more) alebo medziostrovné moria (Karibské more). Okrajové a medziostrovné moria sa svojimi systémami prúdov, slanosťou vody alebo usadeninami príliš nelíšia od zvyšku oceánu. Ak obklopuje pevnina takmer celé more, tak sa to more označuje ako vnútrozemské more (Stredozemné more, Baltské more, Červené more). Vnútrozemské moria mávajú z dôvodu nadmerného vyparovania alebo naopak prítoku riečnej vody výrazne vyššiu resp. nižšiu slanosť ako je zvyčajných 35 ‰ a aj v mnohých ďalších charakteristikách sa od okrajových morí odlišujú. 
Názov "more" nesú aj niektoré veľké vnútrozemské (spravidla slané) jazerá, ktoré nemajú prirodzený odtok (napr. Kaspické more alebo Mŕtve more). Nie sú to však skutočné moria, pretože nie sú súčasťou oceánu. 
Moria a oceány pokrývajú celkom 361 miliónov km², čiže 71 % povrchu planéty Zem a ich objem dosahuje 1 370 miliónov km³ vody. Morská voda tak predstavuje 96,5 % planetárneho vodstva. Priemerná hĺbka svetového oceánu je približne 3 790 m.
Receptor s guanylátcyklázovou aktivitou

Receptory s guanylátcyklázovou aktivitou sú membránové receptory patriace do skupiny receptorov s vlastnou enzymatickou aktivitou. Do tejto skupiny patria napríklad receptory nervového systému s trofickou funkciou a R1 typ ANF receptoru. K ich funkciám patrí regulácia prestupu iónov cez plazmatickú membránu, zvyšovanie vychytávania Ca²⁺ organelami a ďalšie.
Radon (Orne)

Poloha

Obec má rozlohu 19,81 km². Najvyšší bod je položený 345 m n. m. a najnižší bod 148 m n. m.

Obyvateľstvo

Počet obyvateľov obce je 1 066 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jeseň

Jeseň je jedno z ročných období v miernom teplotnom pásme nasledujúce po lete a predchádzajúce zime.
Astronomicky sa začína jesennou rovnodennosťou (okolo 23. septembra na Severnej pologuli a 21. marca na Južnej pologuli), a končí sa zimným slnovratom (okolo 21. decembra na Severnej pologuli a 21. júna na Južnej pologuli). V meteorológii sa podľa konvencie počíta ako celé mesiace september, október a november na Severnej pologuli a marec, apríl a máj na Južnej pologuli.
Európsky vodičský preukaz na počítače

Európsky vodičský preukaz na počítače (angl. European Computer Driving Licence, skr. ECDL) je medzinárodne uznávaný doklad (a príslušná štandardizovaná metóda) na overenie počítačovej gramotnosti. Úspešní absolventi ECDL získajú doklad o dosiahnutí medzinárodne uznávanej kvalifikácie pre prácu s počítačom. Tento certifikát sa v EÚ, ale aj vo svete používa ako štandard základnej počítačovej vzdelanosti. Garantom kvality je ECDL Foundation, Ltd v Dubline (Írsko).
ECDL certifikát platí na neobmedzene dlhú dobu vo všetkých krajinách ktoré ho uznávajú (nie je povinnosťou inštitúcie/zamestnávateľa/školy/krajiny uznávať tento certifikát). Otestovať uchádzača môže ktorékoľvek akreditované testovacie centrum a po úspešnom zvládnutí určených testov môže uchádzač požiadať testovacie centrum(ktoré následne žiada Kanceláriu ECDL) o vystavenie certifikátu.

Demotesty

Uchádzačom sú dostupné demostesty zadarmo, na základe ktorých si môže uchádzač vyskúšať, ako by zvládol skutočné testy ECDL. Demotesty obsahujú len polovičný počet otázok ako skutočné testy ECDL. Na každý skutočný test ECDL má uchádzač čas 45 minút.
Demotesty sú dostupné zadarmo na stiahnutie každému uchádzačovi tu
Mandagout

Poloha

Obec má rozlohu 15,12 km². Najvyšší bod je položený 1 240 m n. m. a najnižší bod 239 m n. m.

Obyvateľstvo

Počet obyvateľov obce je 392 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Oremus (tréner)

Klubový hokej

Pochádza z Bánova a s korčuľovaním i hokejom začal v blízkych Nových Zámkoch. V roku 1984 prestúpil do HK Nitra, kde v roku 1988 vyštudoval SPŠ Stavebnú. Je však známy predovšetkým zo sedemročného pôsobenia v klube HK 36 Skalica.

Reprezentácia

V slovenskej reprezentácii odohral 4 zápasy, neskóroval.

Trénerské pôsobenie

Pôsobil ako tréner juniorov v HK 36 Skalica a zároveň bol aj manažérom pre mládež. 12. októbra 2006 sa stal trénerom hlavného mužstva tohto klubu, ktoré bolo v tom čase s veľkým odstupom na poslednom mieste. Po výrazne zlepšených výkonoch sa napokon prebojovalo do play-off.
V júni 2007 bol vymenovaný za asistenta reprezentačného trénera Júliusa Šuplera, keď nahradil Zdena Cígera, zaneprázdneného trénerskou funkciou v Slovane, vo funkcii pôsobil do júna 2008, keď sa novým trénerom reprezentácie stal Ján Filc. V auguste 2010 bol vymenovaný do rovnakej funkcie, keď sa stal asistentom Vladimíra Vůjtka.
Od 6. novembra 2012 do zastával post hlavného trénera v českom klube HC Vítkovice Steel. Po nepresvedčivých výkonoch tímu v úvode sezóny 2014/15 Peter Oremus a asistent Roman Šimíček po vzájomnej dohode s vedením tímu 3. novembra 2014 v svojich funkciách skončili a 22. januára 2015 sa stali trénermi HC Košice (Oremus ako hlavný tréner, Šimíček aistent).

Rodina

Peter Oremus je ženatý, v roku 2012 mu zomrela dcéra Terézia. Z tohto dôvodu požiadal o uvoľnenie z funkcie asistenta reprezentačného trénera a na MS 2012 ho nahradil Jerguš Bača.
Matrix (film)

Dej

Film opisuje svet v Matrixe, rozsiahlom počítačovom systéme, na ktorý sú pripojení ľudia, ktorí v ňom žijú svoj virtuálny život. Títo ľudia, ktorých mozog je napojený do Matrixu, si neuvedomujú, že nežijú skutočný život a je im púšťaná do mozgu virtuálna realita. Takto sú nevedomky využívaní strojmi s umelou inteligenciou, ktoré prevzali dominanciu na planéte. Tieto stroje efektívne chovajú a pestujú ľudstvo len kvôli energii z ľudských tiel, vďaka ktorej prežívajú.

Produkcia

V roku 1994 predstavili súrodenci Wachowskí spoločnosti Warner Bros. skript k filmu Zabijaci (Assassins). Prezident produkcie Lorenzo di Bonaventura sa po prečítaní skriptu rozhodol kúpiť naňho práva, spolu s ďalšími dvoma projektmi (Bound a Matrix). K projektu Matrix sa pripojil producent Joel Silver a bolo rozhodnuté, že sa film bude nakrúcať v Austrálii v koprodukcii s Village Roadshow Pictures.
Pred začiatkom nakrúcania museli herci pochopiť a vedieť vysvetliť Matrix. Herci dostali povinné čítanie, napr. Simulakra a simulácia od francúzskeho filozofa a sociológa Jeana Baudrillarda.
Wachowskí ako obdivovatelia akčných filmov Hong Kongu sa rozhodli najať čínskeho choreografa bojových umení Yuen Woo-pinga, ktorý niekoľko mesiacov trénoval hercov filmu.
Kód, ktorý vytvára samotný Matrix, je často zobrazovaný zelenými nadol padajúcimi znakmi. Objavuje sa počas všetkých troch filmov a je vyobrazený aj na filmových plagátoch. Taktiež scény odohrávajúce sa v simulácii boli viac zafarbené do zelena, zatiaľ čo skutočný svet obsahoval viac modrej.
Nakrúcanie začalo v marci 1998 a skončilo sa v auguste 1998, celkovo trvalo 188 dní.
Matrix je známy aj vďaka špeciálnemu efektu bullet-time, vďaka ktorému je možné nasnímať spomalený záber, pričom pohyb kamery sa javí v normálnej rýchlosti. Vytvorený bol rozmiestnením rady fotoaparátov okolo snímaného objektu, ktoré ho odsnímali postupne s rozdielom zlomku sekundy, čo pri následnom prehratí dávalo dojem spomaleného záberu. Prvé a posledné v rade boli filmové kamery, ktoré zaznamenali začiatok a koniec scény.
Matrix je prvý film, z ktorého sa v USA predalo viac ako milión DVD nosičov a ako prvý v USA prekročil hranicu 3 milióny predaných DVD nosičov.
Sigy-en-Bray

Poloha

Obec má rozlohu 27,17 km². Najvyšší bod je položený 228 m n. m. a najnižší bod 90 m n. m.

Obyvateľstvo

Počet obyvateľov obce je 707 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Cavalerie

Poloha

Obec má rozlohu 40,56 km². Najvyšší bod je položený 892 m n. m. a najnižší bod 764 m n. m.

Obyvateľstvo

Počet obyvateľov obce je 1046 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Kanady

Vlajka Kanady má tri vertikálne pruhy, červený, biely a červený, v pomere 1:2:1, uprostred bieleho je červený štylizovaný javorový list, používaný už od začiatku 18. storočia ako kanadský národný symbol.
Červené pruhy po oboch stranách javorového listu symbolizujú aj polohu Kanady medzi dvoma oceánmi (podľa pôvodného návrhu mali byť modré) zhodne s devízou štátneho znaku Od mora k moru. Červená a biela sú oficiálne kanadské farby od roku 1921, červená pripomínala krv padlých Kanaďanov v 1. svetovej vojne a biela sneh kanadského severu.
Vlajka bola zavedená roku 1965, kedy nahradila do tej doby používanú britskú červenú vlajku (Red Ensign) so znakom štítu nachádzajúcom sa vo vlajúcej časti.

História vlajok Kanady

Kanada úradne získala svoju vlajku až v roku 1945. Neoficiálne ju však používala už skôr, pričom táto bola známa aj v zahraničí. Išlo o červenú britskú služobnú vlajku doplnenú vo vlajúcej časti štítom z kanadského znaku. S drobnou úpravou znaku v roku 1957 (farba javorových listov zmenená zo zelenej na červenú) sa zmenila aj vlajka. Po roku 1963 vznikla kampaň za novú vlajku bez britského Union Jacku, tá vyvrcholila schválením novej vlajky s javorovým listom v roku 1965. Jej vonkajšie pruhy mali byť pôvodne modré a mali symbolizovať oceán. Túto symboliku prevzali pruhy červené.
Protoceratops

Telesné znaky

Tento mohutný štvornohý bylinožravec s predĺženými tŕňmi stavcov na pomerne krátkom chvoste a s pomerne dobre vyvinutým kosteným golierom nemal, na rozdiel od vyspelejších zástupcov Ceratopsia, žiadne rohy. Namiesto nich mal iba nosový kostený hrboľ, ktorý mávali samce väčší. Samce mali zároveň väčší a vyšší kostený golier, teda pokiaľ boli charakteristiky pohlaví interpretované správne a situácia nebola opačná.

Pozostatky

Protoceratops je dobre známy vďaka viac než ôsmim desiatkam zachovaných jedincov, čo je na dinosaura pravdepodobne nežijúceho v obrovskom stáde rarita. Poznáme tiež zástupcov prakticky všetkých vekových štádií – od zárodku, cez dospievajúceho jedinca až ku dospelému jedincovi. Známy je z dvoch druhov. Prvý – najdlhšie a zároveň najlepšie známy, býval okolo 1,8 až 2 5 m. dlhý, kým druhý dorastal do väčšej dĺžky, s výraznejšími lícnymi kosťami a s mierne odlišným golierom podobným vyspelým ceratopsidom.

V kultúre

Protoceratops sa objavuje v tretej epizóde amerického televízneho dokumentu Dinosaur Revolution z roku 2011.
Dolina Czarnego Dunajca

Dolina Czarnego Dunajca (slov. Dolina Čierneho Dunajca) je široká a dlhá dolina v Spišsko – gubalowskom podhorí a v Tatrách. Orograficky je pravým oddelením Doliny Dunajca.

Poloha

Väčšina doliny sa nachádza v západnej časti Spišsko – gubalowského podhoria. Na západe ju uzatvára hlavný hrebeň Oravicko - vitovských vrchov, od východu hlavný hrebeň Spišsko – gubalowského podhoria a Nędzowski Dział. Na juhu, cez dve dlhé odnože, sa ťahá pod Hlavný hrebeň Západných Tatier na úseku od Volovca (poľ. Wołowca) po Malolučniak (poľ. Małołączniak).
Dolina má viacero oddelení. V dolnej časti sa z nej odpája Dolina Lepietnicy, Dolina Rogoźnika. Dolina Czarnego Potoku a Dolina Magurska sú menšie dolinky, ktoré vytvorili potoky. Za Bramou Witowskou sa Dolina Czarnego Dunajca rozvetvuje na: Dolinu Chochołowsku, Dolinu Lejowu, Dolinu Kościelisku a Staników Żleb. Dolinou preteká Čierny Dunajec.
Najvyšším bodom pravej časti doliny je Palenica Kościeliska (1 183 m n. m.) a v jej tatranských oddeleniach Klin vypínajúci sa nad Dolinou Starorobociańskou.